Dona'm les entitats que apareixen en el següent text:
Nalini Malani (Karachi, a l'actual Pakistan, 1946) és una artista índia contemporània. Ha dedicat la seva carrera artística a la defensa de la justícia social, feminista i ecològica. La seva obra es construeix com una narrativa que entrellaça referències literàries, mitologies i formes estètiques asiàtiques i occidentals per crear un llenguatge inconfusible de gran complexitat. La seva obra ha estat presentada en diversos museus internacionals, com ara el Museu Stedelijk i el MoMA Museum of Modern Art. Viu i treballa a Mumbai. El treball ha estat mereixedor, l'any 2019, del Premi Joan Miró, atorgat conjuntament per la Fundació Joan Miró i la Fundació ”la Caixa”. Va néixer a Karachi el 1946, un any abans de la separació de l'Índia i el Pakistan que va seguir a la independència de l'Imperi britànic. Va ser la filla única de Satni Advani (sikh sindhi) i Jairam Malani (teòsof). La seva família es va exiliar a Calcuta el 1947, on el seu pare va trobar feina a Tata Airlines (més tard, Air India). Per la feina del pare, es van traslladar de nou a Bombai el 1954, on Malani encara resideix en l'actualitat. El trauma personal i col·lectiu de la partició de l'Índia, l'experiència primerenca del desplaçament i la condició de refugiada han marcat la seva biografia i la seva producció artística, que s'ha desenvolupat, en paraules seves, com un intent de «donar sentit als sentiments de pèrdua, exili i nostàlgia» que van tenyir la seva infància. El 1958 va fer diversos viatges a l'estranger, com ara a Tòquio i a París, gràcies al fet que el seu pare treballa en una línia aèria. La cultura japonesa i la secció del Louvre sobre Egipte li causen una gran impressió. Entre 1964 i 1969 Malani va estudiar Belles Arts a la Sir Jamsetjee Jeejeebhoy School of Art de Bombai, una de les primeres escoles d'art fundades pels britànics a l'Índia i en què s'ensenya als alumnes la tradició europea de la pintura a l'oli. Durant aquest període, va establir el seu estudi al Bhulabhai Memorial Institute de Bombai, on convivien artistes, músics, ballarins i actors de teatre, i on va tenir l'oportunitat d'interactuar amb artistes como ara Tyeb Mehta, Nasreen Mohamedi, V. S. Gaitonde i M. F. Husain. Just després de graduar-se, Malani va treballar en cinema i fotografia. Entre el 1970 i el 1972, va rebre una beca del govern francès per estudiar arts a París, on va entrar en contacte amb les teories de Louis Althusser, Roland Barthes i Noam Chomsky, entre d'altres. El 1973, Malani va tornar a l'Índia decidida a contribuir a la modernització i l'emancipació intel·lectual del seu país a través de l'art. Progressivament, Nalini Malani va emergir com a figura pionera del cinema experimental a l'Índia. Les seves obres denunciaven la discriminació que patien les dones del seu país, un tema que l'artista ha continuat explorant en tota la seva obra posterior. En la seva faceta com a comissària, Malani va organitzar la primera exposició col·lectiva d'artistes índies l'any 1985 a Delhi. Per ella, «entendre el món des d'una perspectiva feminista és una via essencial per atènyer un futur més esperançador, si volem assolir alguna cosa semblant al progrés humà».
Nalini Malani : artista_o_autor, Karachi : Entitat_Geopolítica, Pakistan : Entitat_Geopolítica, Museu Stedelijk : organització, MoMA Museum of Modern Art : organització, Mumbai : Entitat_Geopolítica, Fundació Joan Miró : organització, Fundació ”la Caixa” : empresa_privada, Índia : Entitat_Geopolítica, Satni Advani : persona, Jairam Malani : persona, Calcuta : Entitat_Geopolítica, Tata Airlines : empresa_privada, Air India : empresa_privada, Bombai : Entitat_Geopolítica, Malani : artista_o_autor, Tòquio : Entitat_Geopolítica, París : Entitat_Geopolítica, Louvre : organització, Egipte : Entitat_Geopolítica, Sir Jamsetjee Jeejeebhoy School of Art : educació, Bhulabhai Memorial Institute : educació, Tyeb Mehta : artista_o_autor, Nasreen Mohamedi : artista_o_autor, Imperi britànic : Entitat_Geopolítica, V. S. Gaitonde : artista_o_autor, M. F. Husain : artista_o_autor, govern francès : govern, Louis Althusser : estudiós/científic, Roland Barthes : persona, Noam Chomsky : estudiós/científic, Delhi : Entitat_Geopolítica